સુકા મેવામાં અંજીરને આપણે ભૂલી જઈએ છીએ. પણ તે ખાવા જેવું ઉત્તમ ફળ છે. નબળા શરીરને મજબૂત બનાવમાં તે અગત્યનો ફાળો આપી શકે. મધુર અને પાચક એવું અંજીર પિત્તનાશક છે. તેમાં ટાયરોસિન, અમીનો એસિડ, લાયસિન જેવા જુદી જુદી જાતના પાચક રસો છે. ઉપરાંત તેમાં પ્રોટીન, વિટામીન, લોહતત્ત્વ, કેલ્શિયમ પણ છે જે શરીર માટે ખૂબ ઉપયોગી છે. અંજીર ખાવાથી લોહી સુધરે છે, પાચનશક્તિ વધે છે, અનેક પેટની બિમારી દૂર થાય છે ઉપરાંત યાદશક્તિ પણ વધારવામાં અંજીર ઉપયોગી છે.